CELEX: 32011R0316
Language: lv
Date: 2011-03-30 00:00:00
Title: Komisijas Regula (ES) Nr. 316/2011 ( 2011. gada 30. marts ) par atsevišķu preču klasifikāciju kombinētajā nomenklatūrā

1.4.2011   
            
            
               LV
            
            
               Eiropas Savienības Oficiālais Vēstnesis
            
            
               L 86/61
            
         KOMISIJAS REGULA (ES) Nr. 316/2011
   (2011. gada 30. marts)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu vai citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. slejā aprakstītās preces saskaņā ar minētajiem vispārīgajiem noteikumiem jāklasificē saskaņā ar minētās tabulas 2. slejā norādīto KN kodu atbilstīgi 3. slejā noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šīs regulas noteikumiem, šīs izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. slejā aprakstītās preces kombinētajā nomenklatūrā klasificē ar tabulas 2. slejā norādīto KN kodu.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 30. martā
      
         
            Komisijas un tās priekšsēdētāja vārdā –
         
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Lietots pikapa tipa transportlīdzeklis ar atlokāmu kravas platformu cilvēku vai preču pārvadāšanai (t. s. “daudzfunkcionālais transportlīdzeklis”) ar dīzeļdzinēju, kura darba tilpums ir 3 200 cm3, automātisko pārnesumkārbu, pilnpiedziņu (4 × 4) un riteņu bāzi 320 cm.
                  Tas sastāv no:
                  
                              —
                           
                           
                              četrdurvju kabīnes, kas aprīkota ar divām sēdekļu rindām pieciem cilvēkiem, tostarp autovadītājam. Kabīnei ir grezns interjers ar elektriski regulējamiem ādas sēdekļiem, trīspunktu drošības jostām aizmugurējiem sēdekļiem, elektriski veramiem logiem un gaisa kondicionētāju. Kabīne ir aprīkota ar radiouztvērēju, radionavigācijas sistēmu un CD/DVD atskaņotāju,
                           
                        
                              —
                           
                           
                              vaļēja kravas nodalījuma ar iekšējo garumu 156 cm. Kravas nodalījuma sānu bortu un pakaļējā borta augstums ir 50 cm. Borti ir aprīkoti ar stiprinājumiem kravas nostiprināšanai. Kravas nodalījumu iespējams pagarināt līdz 206 cm, atverot pakaļējo bortu un uzstādot barjeras veida elementu.
                           
                        
               
                  8703 33 90
               
               
                  Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu un KN kodu 8703, 8703 33 un 8703 33 90 aprakstu.
                  Klasificēšana pozīcijā 8704 pie mehāniskiem transportlīdzekļiem preču pārvadāšanai ir izslēgta, ņemot vērā tā paredzēto lietojumu, kas ir cieši saistīts ar visām tā objektīvajām īpašībām un kopējo izskatu, proti, kā transportlīdzekli, kas paredzēts galvenokārt cilvēku pārvadāšanai.Maksimālo iekšējo garumu, ko mēra pie preču pārvadāšanai paredzētā laukuma grīdas, ierobežo sānu borti un pakaļējais borts, kad tas ir aizvērts (sk. arī harmonizētās sistēmas skaidrojumus pozīcijai 8703 un KN skaidrojumus pozīcijai 8703).
                  Tāpēc transportlīdzeklis klasificējams ar KN kodu 8703 33 90 kā lietots mehāniskais transportlīdzeklis, kas paredzēts galvenokārt cilvēku pārvadāšanai.